JOCUL-METODĂ ACTIVĂ DE PREDARE-ÎNVĂŢARE Societatea prezentului,dar mai ales a viitorului se circumscrie unui timp al al informaţiei,al complexităţii De aceea ,investiţia in inteligenţa,creativitatea si capacitatea de inovare a indivizilor, a grupurilor va fi extrem de rentabilă in viitor Unul din obiectivele fundamentale ale educaţiei este imbunataţirea puterii de inţelegere a copilului si cultivarea dorinţei acestuia de a invaţa Utilizarea metodelor interactive promoveaza invaţarea prin faptul ca fiecare membru al grupului se simte oarecum responsabil în a rezolva sarcinile date grupului său,cautând să se implice,sa comunice cu colegii de grup,să asculte şi să respecte părerile acestora şi impreună să aleaga pe cea corectă Astfel,elevul devine participant activ la activitatea de învăţare Jocul didactic este un tip specific de activitate prin care profesorul consolidează , precizează şi chiar verifică cunoştinţele elevilor, le imbogăţeşte sfera lor de cunoştinţe, pune în valoare şi le antrenează capacităţile creatoare ale acestora Atunci când jocul este utilizat în procesul de învăţământ,el dobândeşte funcţii psihopedagogice semnificative,asigurând participarea activă a elevului la lecţii,sporind interesul de cunoaştere faţă de conţinutul lecţiei Jocul reprezintă un ansamblu de acţiuni şi operaţiuni care urmăresc obiective de pregătire intelectuală, tehnică, morală şi fizică a elevului Încorporat în activitatea didactică, elementul de joc imprimă acesteia un caracter mai viu si mai atragător, aduce varietate si o stare de bună dispoziţie functională, de veselie si bucurie,de destindere, ceea ce previne apariţia monotoniei şi a plictiselii, a oboselii După obiectivele urmărite, jocul este folosit în cadrul tuturor ariilor curriculare, iar după tipul lecţiei jocul este folosit ca mijloc de predare, asimilare, mijloc de consolidare, sistematizare, recuperare a cunoştinţelor Indiferent de modul de folosire, jocul didactic îl ajută pe elev să-şi angajeze întregul potenţial psihic,să-şi cultive iniţiativa, inventivitatea, flexibilitatea gândirii, spiritul de cooperare şi de echipă In cazul în care jocurile organizate au scop educativ bine precizat, devin metode de instruire, iar dacă jocul este folosit pentru a demonstra o caracteristică a unei lecţii,acesta devine un procedeu didactic Jocul didactic reprezintă o metodă de învăţământ în care predomină acţiunea didactică simulată Această acţiune valorifică la nivelul instrucţiei finălităţile adaptive de tip recreativ proprii activităţii umane, în general ,în anumite momente ale evoluţiei sale ontogenice, în mod special Prin joc,elevii pot ajunge la descoperiri de adevăruri, îşi pot antrena capacitatea lor de a acţiona creativ, pentru că strategiile jocului sunt în fond strategii euristice, în care se manifestă isteţimea, spontaneitatea,inventivitatea, initiaţiva, rabdarea, îndrăzneala,etc Folosirea jocului didactic ca activitate de completare cu întreaga clasă aduce variaţie în procesul de instruire a copiilor, făcându-l mai atractiv Elementele de joc : ghicirea, mişcare, întrecerea, surpriza, etc creează stări emoţionale care întreţin interesul şi dau un colorit viu activităţii Literatura de specialitate ne oferă o multitudine de jocuri didactice pe care le putem folosi în cadrul lecţiilor din toate ariile curriculare iar măestria profesorului va duce la rezultate deosebite Metodica desfăşurării unui joc didactic cuprinde : -introducerea in joc -executarea jocului -complicarea jocului -încheierea jocului Jocul didactic nu poate fi desfăşurat la întamplare , în aplicarea lui trebuie să se ia în considerare următoarele condiţii : jocul să se constituie pe fondul activităţii dominante urmărindu-se scopul şi sarcinile lecţiei ; să fie pregătit de profesor în direcţia dozării timpului şi a materialului folosit ; să fie variat, atractiv,să îmbine forma de divertisment cu cea de învăţare ; să se folosească atunci când copiii dau semne de oboseală ; să creeze momente de relaxare, de odihnă, în vederea recuperării energiei nervoase a elevilor ; să antreneze toţi copiii în activitatea de joc să fie proporţionat cu activitatea prevăzută de programă şi structurat în raport cu tipul şi scopul lecţiei desfăşurate ; să urmărească formarea deprinderii de muncă independentă ; după caz, sarcinile didactice ale jocului să fie date diferenţiat pentru a preîntampina rămâneri în urmă la învăţătură ; să solicite gândirea creatoare şi să valorifice cu maximum de eficienţă posibilităţile intelectuale ale elevilor ; activităţile în completare prin joc să fie introduse în orice moment al lecţiei ; să nu afecteze fondul de timp al lecţiei propriu-zise ; să fie repartizate, după caz, în diferite secvenţe, sarcinile didactice având caracter progresiv ; indicaţiile privind desfăşurarea activităţii să fie clare,corecte, precise,să fie conştientizate de către elevi şi să le creeze o motivaţie pentru activitate ; activităţile de joc să se desfăşoare într-un cadru activ, stimulator şi dinamic ; să nu se facă abuz de joc astfel încât procesul de învăţare să se transforme în joc şi să fie luat ca atare ; să nu fie prea uşoare, nici prea grele ; regulile de joc să fie explicate clar şi să se urmăreasca respectarea lor de către elevi Jocul de rol se bazeaza pe activităţi de simulare a unor relaţii, activităţi, funcţii, profesiuni, statusuri sociale, fenomene, stări de lucruri, toate acestea fiind urmate de analiza reprezentărilor, a comportamentelor si a atitudinilor observate în timpul simulării Elevii sunt în situaţia de a deveni actori ai vieţii sociale si profesionale, pentru care se pregătesc, formându-si competenţe, abilităţi, atitudini, comportamente si convingeri Potenţialul pedagogic al jocului de rol constă în faptul că activizează elevii din punct de vedere cognitiv, afectiv si motric, îi pune în situaţia de a relaţiona între ei, de a conştientiza si a exercita autocontrolul asupra comportamentelor proprii, evidenţiază modul corect sau incorect de comportare si acţiune în anumite situaţii, sprijină înţelegerea complexă a situaţiilor, reprezintă o metodă eficientă de formare a convingerilor, atitudinilor, deprinderilor, conduitelor corecte si dezirabile Jocul de rol ajută elevii sã devină empatici, ajută elevii să experimenteze o situaţie din perspective diferite, dezvoltă capacitatea de a rezolva probleme, permite exersarea unui stil de comunicare, dezvoltă abilităţile de căutare şi prelucrare a informaţiilor, permite exersarea capacităţii de a planifica un şir de acţiuni, dezvoltă gândirea orientată către ceilalţi Jocul de rol este o metodă care ajută elevii sã înţeleagã mai bine alte persoane sau situaţii prin ocazia pe care le-o oferă de a interpreta roluri diferite de situaţia lor obişnuită Presupune existenţa unui scenariu şi a unor personaje, pe care elevii le interpretează Deşi comportamentele şi acţiunile elevilor sunt reale, scenariile şi personajele sunt create pentru a servi scopului lecţiei Este o metodă de predare foarte potrivită pentru exersarea diferitelor comportamente posibile într-o situaţie concretă dată Jocul de rol poate fi doar prima etapă a unei discuţii sau dezbateri Folosirea jocului didactic în cadrul procesului de învăţare ne va demonstra că : -randamentul orei este mai mare, verificarea cunoştinţelor făcându-se în mod plăcut, activ,temeinic ; -gândirea elevilor este mereu solicitată şi astfel în continuă formare ; -independenţa, creativitatea se formează de timpuriu ; -iniţiativa copiilor creşte,în joc devine mai curajos, mai degajat ; -prin jocuri îi putem cunoaşte pe copii mai repede şi mai bine ; -prin varietatea lor, prin creare unor situaţii-problemă, ele dezvoltă spiritul de observaţie, de analiză, de judecată, înlătură monotonia, rutina, stereotipia, dau posibilitatea elevilor să-şi dezvolte vocabularul,comunicarea devine mai permisivă ; -jocul didactic ne oferă prilejul de a afla mai uşor cum gândesc elevii şi de a modela logica gândirii lor Bibliografie Sălăvăstru D, Psihologia Educaţiei, Ed Polirom, Cerghit I, Metode de Învăţământ , EDP Bucureşti, 